ফারিয়া প্রেমা যুক্তরাষ্ট্র প্রবাসী একজন ঔপন্যাসিক। 'সিক্রেটস শেয়ারড' তার দ্বিতীয় উপন্যাস। উপন্যাসটির কাহিনী আবর্তিত হয়েছে মানুষের সঙ্গে মানুষের জটিল সম্পর্ক এবং অন্য প্রাণীর সঙ্গে মানুষের সম্পর্ককে ঘিরে। কখনও কখনও মানুষের সঙ্গে অবলা প্রাণীর সম্পর্ক হতে পারে অন্য মানুষের সঙ্গে সম্পর্কের চেয়েও গভীর এবং মানবিক। এই গল্পের মূল তিন চরিত্র হলো- তানু, এনানযিয়া আর তাদের প্রিয় কুকুর বুবু।